Miestne zastupiteľstvo mestskej časti Bratislava-Petržalka 

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 05. februára 2008

Materiál číslo: 131/2008

K bodu:  Správa z  kontroly pokladničnej  hotovosti a cenín vykonanej v pokladnici
               oddelenia vnútornej správy a informatiky Miestneho úradu mestskej časti   
               Bratislava-Petržalka 

Predkladá:                                         		Návrh uznesenia: 

Miroslav Skovajsa				Miestne zastupiteľstvo mestskej časti 
miestny kontrolór 				Bratislava-Petržalka

						b e r i e    n a    v e d o m i e 

						Správu z kontroly pokladničnej hotovosti  
						a cenín vykonanej v pokladnici oddelenia
						vnútornej správy a informatiky Miestneho
						úradu mestskej časti Bratislava-Petržalka 

Miestny úrad mestskej časti Bratislava-Petržalka
útvar miestneho kontrolóra

S p r á v a  
z kontroly pokladničnej hotovosti a cenín vykonanej v pokladnici oddelenia
vnútornej správy a informatiky 
Miestneho úradu mestskej časti Bratislava-Petržalka 

V súlade s ustanovením § 18d ods. 2 písmeno a) zákona SNR č. 369/1990 Zb. o obecnom zriadení v znení neskorších zmien a doplnkov, „Plánom kontrolnej činnosti útvaru miestneho kontrolóra na obdobie od 1. júla 2007 do 31. decembra 2007“ schváleným uznesením Miestneho zastupiteľstva mestskej časti Bratislava-Petržalka číslo 72 dňa 26. júna 2007 a na základe príkazu miestneho kontrolóra číslo 14/2007 zo dňa 03. decembra 2007 vykonali kontrolóri útvaru miestneho kontrolóra  kontrolu  pokladničnej hotovosti a cenín v pokladnici oddelenia vnútornej správy a informatiky Miestneho úradu mestskej časti Bratislava-Petržalka v čase od  04. decembra 2007 do 07. decembra 2007.
Účelom  kontroly bolo zistiť, či kontrolou  fyzicky zistený stav finančných prostriedkov a cenín nachádzajúci sa v pokladnici zodpovedá evidenčnému stavu a či sa pri zabezpečovaní pokladničnej služby postupuje v zmysle platných právnych predpisov a „Smernice pre vedenie účtovníctva“  Miestneho úradu mestskej časti Bratislava-Petržalka. 
Podklady ku kontrole predložila zodpovedná zamestnankyňa oddelenia vnútornej správy a informatiky,  ktorá bola dňa 19.02.2006 ustanovená do funkcie pokladníka a vykonáva  na miestnom úrade pokladničnú službu. Dohoda o hmotnej zodpovednosti za zverené peniaze v hotovosti a ceniny, vrátane predajných tlačív, ktorú menovaná pri kontrole predložila je neplatná, pretože bola uzatvorená v zmysle ustanovenia  § 176 zákona č. 65/1965 Zb., (Zákonník práce v  znení neskorších zmien a doplnkov) medzi zamestnávateľom (Miestny úrad mestskej časti Bratislava-Petržalka) a zodpovednou zamestnankyňou dňa 19. februára 1996. Zákon č. 65/1965 Zb. Zákonník práce v znení neskorších predpisov, bol zrušený § 255 zákona č. 311/2001 Z.z., Zákonník práce v znení neskorších predpisov, s účinnosťou od 1. apríla 2002 a týmto dňom mala byť so zodpovednou zamestnankyňou uzatvorená nová Dohoda o hmotnej zodpovednosti v súlade s § 182, ods. 1 a 2 citovaného  zákona. 
      Dňa 06. decembra 2007 o 9.20 hod. bola vykonaná kontrola pokladničnej hotovosti. Kontrolou bolo zistené, že v pokladnici miestneho úradu sa nachádzala  hotovosť vo výške 96.679,50 Sk v bankovkách nasledovných hodnôt: 
 
 hodnota bankovky        počet kusov               hodnota spolu 
    1.000 Sk                       45 ks                         45.000 Sk
       500 Sk                       59 ks                         29.500 Sk
       200 Sk                         7 ks                           1.400 Sk
       100 Sk                     131 ks                         13.100 Sk
         50 Sk                       14 ks                              700 Sk
         20 Sk                       22 ks                              440 Sk
         10 Sk                       23 ks                              230 Sk
           5 Sk                       36 ks                              186 Sk
           2 Sk                       33 ks                                66 Sk
           1 Sk                       50 ks                                50 Sk
        0,5 Sk                       27 ks                           13,50 Sk

      Prepočítaná pokladničná hotovosť vo výške 96.679,50 Sk súhlasila so zostatkom uvedeným v pokladničnej knihe, ktorá je vedená v počítačovom programe. 

V pokladnici sa nachádzali stravné lístky:
- Ticket Restaurant                    á 80 Sk                     167 ks                       13.360 Sk
- Ticket  Restaurant                   á 90 Sk                     964 ks                       86.760 Sk
 
      Porovnaním zostatkov operatívnej evidencie s fyzickým stavom stravných lístkov neboli zistené rozdiely. Operatívna evidencia stravných lístkov (nákup a výdaj)  je vedená na skladových kartách zásob,  osobitne pre každý druh stravných lístkov.   
Porovnaním zostatku  pokladničnej hotovosti, ktorý bol  k 30.11.007 v čiastke 77.616,00 Sk,   so stavom vykázaným v účtovníctve nebol zistený rozdiel. 
     
      Ustanovením § 29 ods. 3 zákona NR SR č. 431/2002 Z.z. o účtovníctve je uložené účtovnej jednotke inventarizovať peňažné prostriedky v hotovosti najmenej štyrikrát za účtovné obdobie. 
      Kontrolou bolo zistené, že finančná hotovosť bola v roku 2007 kontrolovaná inventarizačnou komisiou menovanou starostom Mestskej časti Bratislava-Petržalka na vykonávanie inventarizácie peňažných prostriedkov v zmysle citovaného zákona v dňoch 27. marca 2007, 21. júna 2007 a19. septembra 2007. Z každej kontroly bol vyhotovený „Zápis z inventarizácie pokladničnej hotovosti“ ku ktorému je priložená pokladničná kniha za deň uskutočnenia inventarizácie a súpis nominálnych hodnôt bankoviek nachádzajúcich sa pri kontrole v pokladnici. Rozdiely medzi prepočítanou hotovosťou a stavom uvedeným v pokladničnej knihe neboli pri vykonaných kontrolách inventarizačnou komisiou zistené. 
      Zápisy z inventarizácií peňažných prostriedkov vykonaných v roku 2007 s príslušnými prílohami sa nachádzajú v jednom vyhotovení v pokladnici.  
      Dňa 05.12.2007 bola z pokladne poskytnutá záloha v čiastke 10.000,00 Sk. Doklady priložené k výdavkovému pokladničnému dokladu č. 5007, ktorým bola predmetná záloha vyplatená,  spĺňajú náležitosti uvedené v časti 8. Pokladnica,  platnej  „Smernice pre vedenie účtovníctva“ Mestskej časti Bratislava-Petržalka.    
      Ďalej bolo kontrolou zistené, že v pokladni sa nachádzajú pokutové bloky na pokuty za priestupky v nominálnej hodnote 100,00 Sk v počte 5.000 kusov, celkom  500 tis. Sk, 100 zväzkov, od čísla 196201 – 196300. Príjem a výdaj pokutových blokov je vedený v operatívnej evidencii na skladovej karte zásob.     
      Pri fyzickej kontrole pokutových blokov bolo zistené, že prepočítaný stav súhlasil so zostatkom vykázaným v operatívnej evidencii. 
      Pokutové bloky na pokuty za priestupky preberá zodpovedná zamestnankyňa (pokladníčka) od Daňového úradu Bratislava V,  v súlade s  § 85 zákona č. 372/1990 Zb. o priestupkoch,  pre potreby Mestskej polície, Okrsková stanica Petržalka.  
    
      Z vykonanej kontroly bol vyhotovený protokol, ktorého prerokovanie sa uskutočnilo dňa 11. januára 2008. V zmysle záverov prerokovania protokolu prijal prednosta miestneho úradu opatrenie na odstránenie a nápravu zisteného nedostatku.